Projekt koordinátor – Hallasd a hangod program

**A nagypolitika hatása Rám és Rád?**

A BAGázs újonnan induló, Hallasd a hangod programjában fiatal felnőttek és fiatal mélyszegénységben élők közösen dolgoznak fel egy-egy, a nagypolitikai színtéren eldöntött témát, eszközöket kapnak arra, hogy közösen és külön-külön is hangot adjanak a véleményüknek és ezt döntéshozókhoz is eljuttassák.

A program sikeres megvalósításához projekt koordinátort keresünk!

**JELENTKEZZ KÖZPOLITIKAI PROJEKT KOORDINÁTORNAK A BAGÁZS KÖZHASZNÚ EGYESÜLETHEZ!**

Kik vagyunk?

A BAGázs 2011 óta azon dolgozik, hogy egy olyan társadalomban élhessünk, ahol a romák is elérhetik a céljaikat. Ennek eléréséhez érzékenyítjük a többségi társadalmat, hogy csökkenjenek meglévő előítéleteik és fejlesztjük a kisebbséghez tartozókat, hogy képesek legyenek tenni céljaik megvalósításáért. Jelenleg a Budapesttől 40 km-re található Bag nagyközség 400 fős romatelepén dolgozunk egy olyan modellprogram kialakításán és terjesztésén, amely mellérendelt viszonyon alapul, és országszerte segítheti a szegregációval küzdő közösségeket.

Feladatok:

- Aktív részvétel a BAGázs Erasmus projekt szakmai megvalósításában – tervezés, szervezés, megvalósítás, utókövetés  
– A program képzésének szervezése, koordináció, szakmai partnerekkel kapcsolattartás  
– A program önkénteseinek támogatása, kreatív ötletetekkel az egyes témák feldolgozásában témák feldolgozása  
– Politikusokkal való kapcsolatfelvétel, koordinációban  
– Összefoglalók, emlékeztetők készítése az egyes bagi eseményekről, esetmegbeszélésekről  
– Aktuális sajtófigyelés koordinálása a témákban

**Heti várható időráfordítás:** kb. 16 óra

**Munkavégzés helye:** a munka a BAGázs irodában és szabadon választott helyszínen is végezhető, valamint a program igénye szerint Bagon, a telepen

**Téged keresünk, ha:**

- Megfelelő tapasztalattal és jó referenciákkal rendelkezel projekt menedzsment területen.  
– Megbízhatóan és precízen végzed el a rád bízott feladatokat és ugyanezt a többiektől is elvárod, behajtod.  
– Jól kommunikálsz mind szóban, mind írásban.  
– Nyitott a hozzáállásod, határozott a fellépésed és biztos vagy benne, hogy megfelelően tudnád képviselni az ügyet.  
– Biztos kézzel tudsz megszerkeszteni egy dokumentumot, összeállítani excelben egy költségvetést vagy elkészíteni egy hatásos prezentációt.  
– Ha hiszel abban, hogy a változás a mi kezünkben van és szívesen tennél a változás érdekében.  
– Ha szeretnél politikusokkal párbeszédet generálni és abban aktívan részt venni.  
– Legalább 18 éves vagy.  
– Előnyt jelenthet, ha van aktivista tapasztalatod és érdeklődsz a közpolitika iránt.

**Amit mi tudunk nyújtani neked:**

- Együttműködést Magyarország egyik legeredményesebb roma integrációval foglalkozó civil szervezetével.  
– Aktív részvételt a hazai roma politika alakításában, befolyásolásában.  
– Munkáddal nagy hatást tudsz elérni a BAGázs működésének fejlesztésén és a roma integráció előrevitelén keresztül.  
– Tapasztalatszerzést a projekt koordináció, önkéntes menedzsment területén.  
– Rengeteg új élményt, tanulást a telepen élőktől és az önkéntesektől.  
– Nyitott, empatikus, sokszínű társaságot, ahol akár új barátokra is lelhetsz.

**Hogyan jelentkezhetsz?**

Küldd el nekünk az [**onkentes@bagazs.org**](mailto:onkentes@bagazs.org) email címre önéletrajzodat, és válaszaid az alábbi kérdésekre, az e-mail tárgya legyen “Projekt koordinátor”.

1. Mit gondolsz, milyen személyiségjegyeid, készségeid tesznek alkalmassá erre a feladatra?  
2. Miért ezt a programunkat választottad?  
3. Milyen kételyeid, félelmeid merülnek fel a feladattal kapcsolatban?  
4. Mit vársz, mi az, amiben személyesen fejlődhetnél a program résztvevőjeként?  
5. Hol találkoztál a felhívással?

***A jelentkezési határidő 2016. szeptember 10.***

A kiválasztás két körös (kérdőív és csoportos interjú), amelyre szeptemberben kerül sor.

Hajrá, nagyon várjuk a jelentkezésed!